
 శవాలు కాలగా వస్తున్న కమురు కంపు.... ఆకాశానికి లేస్తున్న పొగ సుడులు తిరుగుతూ భేతాళుడే ఆ ప్రదేశాన్ని ఆవహించాడా అనిపిస్తోంది.
 
 అదే సమయంలో ఆరడుగుల పైనున్న ఆకారం అక్కడికి చేరుకుంది. చితులు కాలగా వెలుగు నిండిన ఆ ప్రదేశం అతన్ని చూసి జడిసినట్లు ఒక్కక్షణం కంపించింది.
 
 దెయ్యాలు ఏడుస్తున్నట్లు గాలిలోంచి స్... స్స్... స్స్... స్స్ మనే గోల. సమాధుల వెనగ్గా నక్కి నక్కి చూస్తోంది నక్క.
 
 అతడు చితుల వెలుగులో అక్కడి నేలని వెదుకుతూ అడుగులో అడుగు వేసుకుంటూ నెమ్మదిగా నడుస్తున్నాడు.
 
 గాలిలో ప్రారంభమయిన కలకలం.
 
 "కృత్యేర్ధీ విహ్వాదే కృత్యేర్ధీ విహ్వాదే' అంటూ గట్టిగా అరిచాడు. మరుక్షణం కలకాలం ఆగిపోయింది. అతడు వెదుకుతూనే వున్నాడు.
 
 'టప్'మని చినుకుపడింది. అతడు తలెత్తి ఆకాశం కేసి చూశాడు. నల్లని మేఘాలు! గుంపులు గుంపులుగా, మళ్ళీ వెదుకులాట మొదలుపెట్టాడు.
 
 'టప్' మరింత పెద్దగా పడింది చినుకు. ఎవరో గురిచూసి కొట్టిన రాయిలా.
 
 గాలి మళ్ళీ ఉధృతం కాసాగింది. దక్షిణంవైపు నుంచి క్షణక్షణానికీ పెరుగుతున్న రోదన... గుండెలవిసిపోయి ప్రాణాన్ని కడగట్టిం చేసేంత భీతావహంగా!
 
 అతడి కళ్ళు శోధిస్తూనే వున్నాయ్...
 
 మరికొంచెం ముందుకు నడిచిన తర్వాత కావలసింది దొరికినట్టు ముందుకు వంగేడతను. మళ్ళీ పెద్దగా చినుకుపడింది. అదే సమయంలో అతను నేలని పెళ్ళగించసాగాడు!
 
 అప్పుడు సమయం అర్ధరాత్రి పన్నెండయింది.
 
                          * * * * *
 
 మహదేవ్ పరిస్థితి పూర్తిగా క్షీణించిపోయింది. ఎముకల గూడులా అయిపోయింది అతని శరీరం. రబ్బర్ మాస్క్ ద్వారా ఆక్సిజన్ కృత్రిమంగా అందుకుంటూ మృత్యువుతో పోరాడుతున్నాడు.
 
 డాక్టర్ బ్లడ్ రిపోర్ట్ పరీక్షగా చోసోతున్నాడు. రోగం ఇదమిద్దంగా తేలటం లేదు. బ్లడ్ లో హిమోగ్లోబిన్ మాత్రం డెసిలీటర్ కు నాలుగు గ్రాములకి తగ్గిపోయింది. అతను గబగబా 'ఎరిత్రో పాయటిన్' ఇంజక్షన్ అతనికిచ్చాడు. ఎరిత్రోపాయటిన్ కి రక్తంలోని ఎర్రరక్తకణాలని పెంచే గుణముంటుంది.
 
 కానీ చాలా నెమ్మదిగా జరుగుతుంది కార్యక్రమం. దానికి వారం పట్టచ్చు. రెండు వారాలు పట్టొచ్చు. అన్తఃవరకూ పేషెంట్ బ్రతికి వుంటాడా లేదా అన్నదే ఇప్పుడు సమస్య.
 
 డాక్టర్ కి బుర్ర చించుకున్నా మహదేవ్ జబ్బేమిటో అర్ధం కావటం లేదు. మెల్లగా నడిచి ఒక్కక్షణం అతని వంక చూశాడు. రక్తం బాగా తగ్గిపోయినట్టు తెల్లని పిండిబొమ్మలా కనిపిస్తున్నాడతను.
 
 మౌనంగా డాక్టర్ బయటికి నడిచాడు.
 
 అక్కడ వరండాలో అభిరాం, తిరుపతి, మనస్విని కనిపించాడు అతనికి. ఎవరూ ఏమీ అడగలేదు అతన్ని గిల్టీగా ఫీలయి అతనే అన్నాడు.
 
 "ఏం ఫర్వాలేదు క్రమంగా తగ్గిపోతుంది" తన మాటలు తనకే కొత్తగా, వింతగా విన్పించాయి. కంఠం వణికినట్టు కూడా అన్పించింది. వేగంగా నడుస్తూ ముందుకు సాగిపోయాడు.
 
                            * * * * *
 
 తిరుపతి దీర్ఘంగా ఆలోచిస్తున్నాడు. వరప్రసాదం ఏమయిపోయాడు. అప్పటిదాకా అందరితో కలసివున్న మనిషి ఆఖరి క్షణంలో ఎందుకు చెప్పాచెయ్యకుండా నిష్క్రమించాడు?
 
 మహదేవ్ శరీరం శిధిలమైపోయింది. మహా అయితే ఇంకో ఇరవై నాలుగుగంటలే అతనికీ భూమ్మీద మిగిలి వుంది ఆయుష్షు. తర్వాత అతని ప్రాణం అనంత విశ్వం వైపు దూసుకుపోతుంది.
 
 తను అనవసరంగా ఆగిపోయాడేమో! వీళ్ళ బాధలని చూస్తూ నవ్వే మరిచిపోయాడు. లోకంలో ఎవరికైనా యిన్ని బాధలుంటాయా?
 
 ఉంటాయి. ఉన్నాయి.... తన ఎదురుగా కనిపిస్తున్న దృష్టాంతాలే అందుకు నిదర్శనం. క్షణక్షణం బొమ్మలా శిధిలమవుతూ తన వాళ్ళని దుఃఖంలోకి నెట్టేస్తున్న మహదేవ్ పడుతున్నది శారీరకమైన బాధయితే.... అభిరాం, మనస్వినిలు పడుతుంది మానసికమైనది...
 
 అతి చిన్న వయస్సుల్లో వాళ్ళకి రావలసిన బాధలు కావివి. ఎంతో జీవితాన్ని చూసేసిన వారికి....వారు కూడా చూడలేరు. వారు కూడా తట్టుకోలేరు.....ఇంతటి భయానకమైన సత్యాల్ని. అసలు మానవ మాత్రులెవరూ సహించలేని బాధలివి.
 
 నిరాటంకంగా సాగే అతని ఆలోచనలని చెదరగొడుతూ హాస్పటల్ గడియారం ఠంగు ఠంగుమంటూ పన్నెండుసార్లు మోగింది.
 
 డాక్టర్ హడావుడిగా నడిచాడు చీఫ్ గదిలోకి.
 
 "రండి డాక్టర్!" అతన్ని చూడగానే సాదరంగా ఆహ్వానించాడు చీఫ్.
 
 "ఇంత సడన్ గా పిలిచారు" అర్ధంకాక పోవటంతో సందిగ్ధంగా అడిగాడు డాక్టర్.
 
 "మహదేవ్ జబ్బేమిటో డయాగ్నైజ్ చేశారా?"
 
 ఆ మాటలు విని ఏం చెప్పలేక మౌనంగా తల దించుకున్నాడు డాక్టర్.
 
 "బాధపడకండి డాక్టర్" అన్నాడు చీఫ్.
 
 మౌనంగా తలూపాడతను.
 
 "మీకు చిన్న... చిన్నేమిటి పెద్దదే....మీకో పెద్ద గుడ్ న్యూస్" అన్నాడు చీఫ్.
 
 "ఏమిటి?" అడిగాడు డాక్టర్.
 
 "మహదేవ్ శరీరంలో వున్న జబ్బేమిటో ఇట్టే చెప్పేసే పరికరం బ్రిటన్ నుంచి రేపే రాబోతుంది మనకి" అన్నాడు చీఫ్.

 savaalu kaalagaa vastunna kamuru kampu.... aakaasaaniki lestunna poga sudulu tirugutuu bhetalude aa pradesaanni avahinchada anipistondi.
 
 adhe samayamlo aaradugula painunna aakaaram akkadiki cherukundi. chitulu kaalagaa velugu nindina aa pradesam atanni chusi jadisinatlu okkakshanam kampinchindi.
 
 deyyaalu edustunnatlu gaalilonchi s... ss... ss... ss mane gola. samaadhula venaggaa nakki nakki chustondi nakka.
 
 atadu chitula velugulo akkadi neelani vedukutuu adugulo adugu vesukuntu nemmadigaa nadustunnadu.
 
 gaalilo praarambhamayina kalakalam.
 
 "krutyerdhi vihwade krutyerdhi vihwade' antuu gattigaa arichaadu. marukshanam kalakaalam aagipoyindi. atadu vedukutuunee vunnadu.
 
 'tup'mani chinukupadindi. atadu taletti aakaasam kesi chushadu. nallani meghaalu! gumpulu gumpulugaa, mallee vedukulaata modalupettaadu.
 
 'tup' marinta peddagaa padindi chinuku. evaro gurichusi kottina raila.
 
 gaali mallee udhrutam kasagindi. dakshinamvaipu nunchi kshanakshanaanikii perugutunna rodana... gundelavisipoyi praanaanni kadagattim chesenta bheetaavahamgaa!
 
 atadi kallu sodhistune vunnay...
 
 marikonchem munduku nadichina tarvaata kaavalasindi dorikinattu munduku vangedatanu. mallee peddagaa chinukupadindi. adhe samayamlo atanu neelani pellaginchasaagaadu!
 
 appudu samayam ardharaatri pannendayindi.
 
                          * * * * *
 
 mahadev paristhiti puurtigaa ksheeninchipoyindi. emukala gudula ayipoyindi athani sareeram. rabbar mask dwara axison krutrimamgaa andukuntu mrutyuvutho poraadutunnaadu.
 
 dactor blud report pareekshagaa chosotunnadu. rogam idamiddamgaa telatam ledu. blud loo himoglobin maatram deciliter ku naalugu graamulaki taggipoyindi. atanu gabagaba 'eritro payatin' injakshan atanikicchaadu. erithropayatin ki raktamlooni erraraktakanaalani penche gunamuntundi.
 
 cony chala nemmadigaa jarugutundi kaaryakramam. daaniki vaaram pattachhu. rendu vaaraalu pattochu. antahvarakuu patint bratiki vuntada leda annade ippudu samasya.
 
 dactor ki burra chinchukunna mahadev jabbemito ardham kaavatam ledu. mellagaa nadichi okkakshanam athani vanka chushadu. raktam baga taggipoyinattu tellani pindibommala kanipistunnadatanu.
 
 mounamgaa dactor bayatiki nadichaadu.
 
 akkada varandaalo abhiram, tirupati, manasvini kanipinchaadu ataniki. evaruu emi adagaledu atanni giltiga pheelai athane annadu.
 
 "yem farvaledu kramangaa taggipotundi" tana maatalu tanake kottagaa, vintagaa vinpinchaayi. kantham vanikinattu kuudaa anpinchindi. vegamgaa nadustuu munduku saagipoyaadu.
 
                            * * * * *
 
 tirupati deerghamgaa aalochistunnadu. varaprasaadam emayipoyadu. appatidaka andaritho kalasivunna manishi akhari kshanamlo enduku cheppacheyyakunda nishkraminchaadu?
 
 mahadev sareeram sidhilamaipoyindi. mahaa ayithe inko iravai naalugugantale atanikee bhoommeeda migili vundi aayushshu. tarvaata athani praanam ananta vishwam vaipu doosukupotundi.
 
 tanu anavasaramgaa aagipoyademo! veella baadhalani chustuu navve marichipoyadu. lokamlo evarikainaa yinni badhaluntaya?
 
 untaayi. unnaayi.... tana edurugaa kanipistunna drushtaantaale anduku nidarsanam. kshanakshanam bommala sidhilamavutuu tana vaallani dukkhamloki nettestunna mahadev padutunnadi saareerakamaina baadhayithe.... abhiram, manasvinilu padutundi maanasikamainadi...
 
 athi chinna vayassullo vaallaki raavalasina baadhalu kavivi. entho jeevitaanni chusesina vaariki....vaaru kuudaa chudaleru. vaaru kuudaa tattukoleru.....intati bhayaanakamaina satyaalni. asalu manava maatrulevaruu sahinchaleni badhalivi.
 
 niraatamkamgaa saage athani aalochanalani chedaragodutuu haspatal gadiyaram tangu tangumantu pannendusaarlu mogindi.
 
 dactor hadavudiga nadichaadu cheef gadiloki.
 
 "randi dactor!" atanni chudagaane saadaramgaa aahvaaninchaadu cheef.
 
 "inta sadan gaa pilichaaru" ardhamkaaka povatamtho sandigdhamgaa adigaadu dactor.
 
 "mahadev jabbemito diagnise chesara?"
 
 aa maatalu vini yem cheppaleka mounamgaa tala dinchukunnadu dactor.
 
 "badhapadakandi dactor" annadu cheef.
 
 mounamgaa taluupaadatanu.
 
 "meeku chinna... chinnemiti peddade....meeko pedda gud neus" annadu cheef.
 
 "emiti?" adigaadu dactor.
 
 "mahadev sareeramlo vunna jabbemito itte cheppese parikaram briton nunchi repe rabotundi manaki" annadu cheef.